open-index/open-wikipedia-markdown huggingface dataset:
Nedre Glomma

**Nedre Glomma** er en region i Østfold som oftest utgjøres av de tre kommunene Fredrikstad, Hvaler og Sarpsborg. Regionen som helhet har et areal på 788 kvadratkilometer, 145 259 innbyggere (1. januar 2021) og ligger ved utløpet av landets lengste elv, Glomma. Hvaler og Fredrikstad blir ofte regnet som én enhet med en befolkning på 87 887 innbyggere (01.01.2021). Tettstedet Fredrikstad/Sarpsborg er landets sjette største sammenhengende tettstedsbebyggelse med  innbyggere og er motoren i regionen. Mosseregionen, Nedre Glomma og Halden utgjør distriktet Ytre Østfold.

Området Nedre Glomma refererer ofte til byområdet rundt Fredrikstad og Sarpsborg. Byregionen slik definert av Stortinget omfatter Rakkestad i tillegg til de tre kommunene som vanligvis omfattes av begrepet. Kommunene kan omtales hver for seg eller som Nedre Glommaregionen.

Sarpsborg og Fredrikstad har en felles bypakke kalt *Bypakke Nedre Glomma* som står for mesteparten av bompengeinnkrevingen og et felles kollektivtilbud for begge byene.

## Kommuner
Nedre Glomma består av tre kommuner:

## Byregion

I *storbymeldingen* til Stortinget (2002–2003) ble Norge delt inn i én storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon. Nedre Glommaregionen består av kommunene Sarpsborg, Fredrikstad, Hvaler og Rakkestad og har til sammen 153 481 innbyggere per .

## Administrative inndelinger
* Kommunene deltar i regionrådet *Søndre Viken regionråd.*
* Distriktet utgjør næringsregionen *Nedre Glomma* (NHO).
* Distriktet tilhører Søndre Østfold tingrett under Borgarting lagdømme.
* Fredrikstad og Hvaler utgjør Fredrikstad domprosti og Sarpsborg tilhører Søndre Borgesyssel prosti, begge under Borg bispedømme i Den norske kirke.

## Se også
* Byregioner i Norge
* Region
* Byregion
* Næringsregion
* Liste over norske byer
* Liste over norske byer regnet etter grunnleggelse
* Liste over Norges største tettsteder

## Referanser


## Eksterne lenker
*Bypakke Nedre Glomma
Astrid Folstad

**Astrid Folstad Risan** () var en norsk skuespiller. 

Hun debuterte på Nationaltheatret i 1955, og spilte 90 roller der fram til 2003. Hun var gift med skuespiller Knut Risan (1930–2011).

## Filmografi (utvalg)
* 2002: *[[Lekestue (TV-serie 2002)|Lekestue]]* – fru Kristiansen
*1996: *[[Gåten Knut Hamsun]]* – den eldre Marie Hamsun
*1995: *[[Kristin Lavransdatter (film)|Kristin Lavransdatter]]* – Groa Guttormsdatter
*1991: *[[Fedrelandet (TV-serie)|Fedrelandet]]* – Esther Gabrielsen
*1976: *[[Oss (film)|Oss]]* – moren
*1976: *[[Kjære Maren]]* – en kone
*1976: *[[Vårnatt (film)|Vårnatt]]* – Kristine
*1975: *[[Skraphandlerne]]* – Britt Hagen
*1974: ''Crash'' – moren til Jan

## Referanser


## Eksterne lenker
*
FNs tusenårsmål

**Tusenårsmålene** (**Millennium Development Goals**) er FNs oppskrift på hvordan man skal bekjempe fattigdom i verden. Tusenårsmålene har åtte felles mål, som FN skal få til innen 2015. Tusenårsmålene er et barn av Tusenårserklæringen som ble vedtatt på det store Tusenårstoppmøtet (Millennium Summit) i 2000. Tusenårsmålene er en oppsummering av mange toppmøter som fant sted i regi av FN på 90-tallet. Alle medlemslandene i FN skrev under på Tusenårserklæringen. Tusenårsmålene representerer noe nytt fordi de er konkrete, tidsbestemte og målbare. Målene er en viktig rettesnor for nasjonale myndigheter, FN og andre organisasjoner som jobber for å redusere fattigdommen i verden.

Tusenårsmålene består av åtte mål med 18 delmål og 48 indikatorer, som gjør målene målbare. Det overordnede målet er mål nummer 1: Halvere andelen mennesker som lever for under én dollar om dagen. 

## De åtte Tusenårsmålene

**1. Utrydde ekstrem fattigdom og sult**
* Halvere andelen av mennesker som lever på mindre enn 1,25 dollar per dag
* Øke sysselsetting og verdig arbeid for alle, inkludert kvinner og ungdom
* Halvere andelen som lider av kronisk sult

**2. Sikre utdanning for alle** 
* Alle barn, både gutter og jenter, skal fullføre en grunnskoleutdanning

**3. Styrke kvinners stilling** 
* Oppnå full likestilling i grunnskoleutdanning senest år 2005, og i alle nivåer av utdanning senest år 2015

**4. Redusere barnedødeligheten** 
* Redusere dødeligheten for barn under fem år med to tredeler

**5. Redusere svangerskapsrelatert dødelighet**
* Redusere dødeligheten blant gravide og fødende kvinner med tre firedeler
* Sikre universell adgang til reproduktiv helse

**6. Stoppe spredning av hiv/aids, malaria og andre dødelige sykdommer**
* Stoppe, og begynne å reversere, spredningen av hiv/aids
* Sikre alle som trenger det, tilgang til behandling for hiv/aids
* Stoppe, og begynne å reversere, spredningen av malaria og andre dødelige sykdommer

**7. Sikre miljømessig bærekraftig utvikling** 
* Halvere andelen av verdens befolkning uten tilgang til rent drikkevann innen 2015. 
* Forbedring i levekår for minst 100 millioner mennesker som bor i slumområder innen 2020
* Integrere prinsippet om bærekraftig utvikling i alle lands politikk og strategier, og reversere tap av miljøressurser
* Redusere tap av biologisk mangfold

**8. Bygge et globalt partnerskap for utvikling** 
* Videreutvikle et åpent, regelbasert, forutsigbart og ikke-diskriminerende handels- og finanssystem
* Ta hensyn til de spesielle behovene for de minst utviklede landene (MUL)
* Ta hensyn til de spesielle behovene for fattige øystater og stater uten kystlinje
* Arbeide helhetlig for løsninger på gjeldsproblemet i fattige land
* I samarbeid med legemiddelindustrien, gjøre medisiner tilgjengelig for utviklingsland til en rimelig pris
* I samarbeid med privat sektor, gjøre moderne teknologi tilgjengelig
## Se også
Bærekraftige utviklingsmål

## Fotnoter og referanser


## Eksterne lenker
* 
* FNs tusenårsmål FN-sambandet
* Status for tusenårsmålene (2012) FN.no
«Eidsvold»

**«Eidsvold»** var et panserskip av Eidsvold-klassen. Skipet ble sjøsatt i 1900 og satt i tjeneste i 1901. Dampskipet ble sammen med søsterskipet «Norge» senket i Narvik under det tyske angrepet på Norge i 1940.
__TOC__
Stortinget vedtok i 1898 å anskaffe to panserskip i tillegg til «Tordenskjold» og «Harald Haarfagre» (Tordenskjold-klassen) som var levert i 1897. De ble sjøsatt i 1899 og døpt «Eidsvold» og «Norge». De fire skipene kostet til sammen 19 millioner kroner, noe som utgjorde en femdel av et års statsbudsjett.

Etter at Stortinget 7. juni 1905 vedtok å gå ut av unionen med Sverige, bevoktet panserskipene «Eidsvold» og «Norge» innseilingen til Kristianiafjorden i den spente situasjonen før Sverige gjennom Karlstadforhandlingene også aksepterte unionsoppløsningen.

Utviklingen gikk fort, og allerede i 1906 var «Eidsvold» og «Norge» blitt umoderne. I 1907 satte britenes HMS «Dreadnought» en ny standard for marinefartøyer.

I årene etter unionsoppløsningen ble «Eidsvold» og «Norge» brukt i utdannelsen av sjøfolk. «Eidsvold» ble også brukt til representasjonsoppgaver som da kong Haakon VII var i Spithead i 1911 i forbindelse med kroningen av kong Georg V av Storbritannia. Under 1. verdenskrig lå panserskipene stort sett rolig. Etter 1. verdenskrig ble det ikke brukt penger på vedlikehold av «Eidsvold» og «Norge». I november 1939 ble skipene sendt til Tromsø som et ledd i nøytralitetsvernet. 1. april 1940 ble skipene så forflyttet til Narvik.

## 9. april 1940
«Eidsvold» og søsterskipet «Norge» lå ved kai i Narvik da Tyskland angrep Norge 9. april 1940. Skipet hadde akkurat lettet anker da det ble møtt av tyske krigsskip som angrep Norge i det tyskerne kalte Operasjon Weserübung. En tysk forhandler ba om at skipet ble overlatt til tyskerne da han sa at de var kommet som venner. Etter å ha rådført seg med skipssjefen på «Norge» gjorde kommandørkaptein Odd Isaachsen Willoch skipet klar til kamp. Imidlertid ble forberedelsen til dette observert av tyskerne, og «Eidsvold» ble truffet av tre torpedoer fra det tyske skipet «Wilhelm Heidkamp» før hun selv rakk å åpne ild. «Eidsvold» med 175 mann gikk ned, bare seks av dem overlevde. I tillegg omkom to menn i fartøyets motorbåt. Dette var innledningen til slaget om Narvik.

Det meste av restene av «Eidsvold» ble hevet på 1960-tallet. Ankeret står utenfor Nordland Røde Kors krigsminnemuseum i Narvik, og skipsklokka er på Karljohansvern i Horten.

## Referanser


## Litteratur
*
*
*
## Eksterne lenker
* 
* 
* P/S "Eidsvold" senkes – vrakdykking.com
Kamakura

**Kamakura** kan vise til:

*Kamakura (Kanagawa) – en by i Japan
*Kamakurashogunatet
*Kamakuraperioden – en periode i Japans historie (1185–1333)
*Kamakurabuddhaen – Buddhamonumentet utenfor tempelet Kōtoku-in i Kamakura
*Kamakura – en fiktiv person fra serien G.I. Joe.
Styggedalsbreen

**Styggedalsbreen** er en isbre i Hurrungane i Jotunheimen. Breen ligger øst for Skagastølstindane i Luster kommune i Vestland fylke.
Gjertvassbreen

**Gjertvassbreen** (også skrevet **Jervvassbreen**) er en isbre i østre del av Hurrungane i Jotunheimen. Den ligger nord for Styggedalstindane og Gjertvasstind og i Luster kommune. Breen dreneres mot Gjertvassdalen og Utladalen. Elva Utla renner ut i Årdal.  I boken Skifører for Hurrungane beskrives fire ulike ruter til Gjertvasstind og i alle nevnes Gjertvassbreen. 

## Referanser
Store Austanbottstind

**Store Austanbottstind** er et fjell i  Luster og Årdal kommune i Sogn og Fjordane. Det har en høyde på 2&nbsp;203 meter over havet og er den høyeste toppen vest i Hurrungane i Jotunheimen. Toppen ligger på en fjellrygg med Søre Austanbottstind i sør og Vestre Austanbottstind i vest.

Bestigning av toppen via normal vei gir lett klatring, men innebærer passering av utsatt snøfelt og krever normalt klatreerfaring.

## Referanser




## Eksterne lenker
* Detaljert beskrivelse av Store Austanbottstind på peakbook.org
Dyvekes vei (Oslo)

**Dyvekes vei** (2) er en vei i Gamlebyen i bydel Gamle Oslo. Den vest-østgående veistumpen går fra St. Halvards gate over jernbanen via Dyvekes bru og fortsetter som  Konows gate fra og med området ved trafikkmaskina i Lodalen. Dyvekes vei er formelt en lokalvei, men har ingen lokale kvaliteter. Den er fullt og helt en gjennomfartsåre uten innkjøring fra lokalveiene omkring. I motsetning til de øvrige veifarene i området, er Dyvekes vei av nyere dato. Motorveistumpen er oppkalt etter Christian IIs elskerinne, Dyveke Sigbrittsdatter, som forøvrig aldri har bodd i området.

## Historikk
Dyveks vei, som ble påbegynt og navnsatt i 1914, var først framført til smeltepunktet med Konows gate mot slutten av 1930-tallet. Veien var fra første dag tenkt og anlagt som del av et lenger motorveistrekk fra det sentrale Oslo og østover. I vestenden av Dyvekes vei kom den første broen over jernbanen i 1939. I samme slengen ble Bispegata, som opprinnelig hadde utløp i Oslo torg sørøst for Oslo Bispeborg (fra 1736 Oslo ladegård), utvidet østover torget og middelalderens domkirkegård. I 1960-årene ble det anlagt en ny bro parallelt med den gamle. Det ble konstruert et betonglokk i samband med ytterligere utviding av motorveianlegget for vern av de fredede ruinene av middelalderdomen, St. Hallvardskatedralen øst for middelaldertorget. Minneparken («Ruinparken») strakte seg opprinnelig lenger sørover. Over Bispegata/Dyvekes bru ble det lagt seks felt, mens Dyvekes vei ble firefelts. Dette var i nyere tid en sentral gjennomfartsåre fram til Vålereng- og Ekebergtunnelene inkl. Lodalsbruene kom like før siste årtusenskifte. 

## Nåtid og framtid
I senere tid har Dyvekes vei vært redusert til tofelts vei. Planen var at veien skulle bli lokalvei med bom for gjennomslipp av lokal busstrafikk og at nye boområder langs veien skulle få utkjøring til Dyvekes vei, men slik ble det ikke. Veien er fremdeles kun en gjennomfartsåre, og trafikken inn i Middelalderbyen er økende. I 2006 ble veien utvidet med et kollektivfelt i vestgående retning som framkommelighetstiltak for kollektivtrafikken.

I forbindelse med kommunedelplan for åpning av Alnaelva, har Oslo elveforum uttalt følgende vedrørende Dyvekes vei: «... vi mener at mulighetene til å legge Dyvekes vei under jorden, eller omgjøre den til kollektivtrasé/miljøgate, avgjort er ting som bør utredes ...» 

## Referanser


## Litteratur
* Debatt i Aftenposten 2005 vedrørende Oslo torg og fjerning av betonglokk
* Oslo byleksikon
Billingsgate Market

**Billingsgate Market** er Londons største marked for omsetning av fisk, med tradisjoner tilbake til det 11. århundre. I løpet av 1500- og 1600-tallet ble Billingsgate Wharf like ved London Bridge Londons fiskemarked, formelt etablert ved lov i 1699. 

I 1849 flytta omsetningen fra bryggene og gata til en egen hall. Denne ble revet i 1873 og erstatta av dagens (Old) Billingsgate Market. Hallen er tegna i nyrenessansestil av Horace Jones, og brukes i dag til konserter og andre kulturarrangementer.

I 1982 ble fiskemarkedet flytta til nye lokaler ved Canary Wharf lenger ned langs Themsen.

## Eksterne lenker
* City of London om Billingsgate Market
Levendefødende tannkarper

* *[[Alfaro]]*
* *[[Aplocheilichthys]]*
* *[[Belonesox]]*
* *[[Brachyrhaphis]]*
* *[[Carlhubbsia]]*
* *[[Cnesterodon]]*
* *[[Fluviphylax]]*
* *[[Gambusia]]*
* *[[Girardinus]]*
* *[[Heterandria]]*
* *[[Heterophallus]]*
* *[[Hylopanchax]]*
* *[[Hypsopanchax]]*
* *[[Lacustricola]]*
* *[[Lamprichthys]]*
* *[[Limia]]*
* *[[Micropanchax]]*
* *[[Micropoecilia]]*
* *[[Neoheterandria]]*
* *[[Pamphorichthys]]*
* *[[Pantanodon]]*
* *[[Phallichthys]]*
* *[[Phalloceros]]*
* *[[Phalloptychus]]*
* *[[Phallotorynus]]*
* *[[Plataplochilus]]*
* *[[Poecilia]]*
* *[[Poeciliopsis]]*
* *[[Poropanchax]]*
* *[[Priapella]]*
* *[[Priapichthys]]*
* *[[Procatopus]]*
* *[[Pseudopoecilia]]*
* *[[Quintana (tannkarper)|Quintana]]*
* *[[Scolichthys]]*
* *[[Tomeurus]]*
* *[[Xenodexia]]*
* *[[Xenophallus]]*
* *[[Xiphophorus]]*

**Levendefødende tannkarper** er en gruppe tannkarper. 
Det er fisk som lever i fersk- og brakkvann.
Guppy, molly, platy og sverddrager tilhører denne gruppen.
Tross navnet inneholder gruppen både ovovivipare og eggleggende arter i tillegg til vivipare arter. Alle de afrikanske artene er eggleggere. Med unntak av *[[Fluviphylax]]* er alle de amerikanske artene ovovivipare.

## Se også
* Killifisk, eggleggende tannkarper

## Eksterne lenker
*
Billingsgate

**Billingsgate** er en valgkrets (ward) i City of London, mellom Tower of London og London Bridge. Området omfatter de gamle London-dokkene, særlig Billingsgate Wharf og gatene umiddelbart nord for disse. Denne lille valgkretsen er beliggende på nordbredden av elven Themsen mellom broene London Bridge og Tower Bridge. 

Den moderne valgkretsen strekker seg sørover til Themsen, vest til Lovat Lane og Rood Lane, nord til Fenchurch Street og Dunster Court, og øst til Mark Lane og St Dunstan's Hill. Billingsgate er særlig kjent for sitt fiskemarked, som holdt til her helt fra 1000-tallet og fram til 1982, da det flyttet til Isle of Dogs i Øst-London.

## Stedsnavnet
Dets stedsnavn er avledet fra å være den opprinnelige vannporten i City. En vannport (engelsk: *watergate*) er befestet port i en bymur som leder direkte ut til elven, som ble benyttet for transport.

Den eldste historiske referanse til Billingsgate er dens vannport til byen Trinovantum, et navn gitt til London i middelalderens legende, som nevnt i *[[Historia regum Britanniae]]*, en hovedsakelig fiktiv historiefortelling av Geoffrey av Monmouth, skrevet rundt 1136. Her fortelles det hvordan Belinus, en legendarisk konge, opprettet Londons første befestede vannport.

Stedsnavnet faktiske opprinnelse er som Blynesgate og Byllynsgate. Dets navn er tilsynelatende avledet fra dets opprinnelse som en vannport ved Themsen hvor varer ble lastet av fra skip. Det ble til Billingsgate Wharf (brygge), som en del av Londons brygger ved nedre Thames Street.

## Historie

Historikeren John Stow nedtegnet at Billingsgate Market var et generelt marked for korn, kull, jern, vin, salt, keramikk, fisk og ulike andre varer fram til 1500-tallet da nabogatene ble et særskilt fiskemarked. På slutten av 1500-tallet hadde de fleste handelsskip blitt for store for å kunne passere under London Bridge, og Billingsgate, med dens dype, innfelte havn, erstattet Queenhithe, sør for St. Pauls katedral, som den viktigste havnen i City.

Billingsgates fiskemarked ble formelt etablert ved lov i parlamentet i 1699 for å være «et fritt og åpent marked for alle typer fisk overhodet.» Appelsiner, sitroner, og spansk løk ble også avsatt her, ved siden av andre varer som kull og salt. I 1849 ble fiskemarkedet flyttet fra gatene og inn i en egen bygning ved elvebredden. Den ble siden revet en gang rundt 1873 og erstattet av en egen buet markedshall, tegnet av City-arkitekten Horace Jones og bygget av John Mowlem i 1875.

I 1982 ble Billingsgates fiskemarked flyttet til dets nåværende lokalisering i nærheten av Canary Wharf i østlige London. Den opprinnelige markedsbygningen, nå omtalt som Old Billingsgate Market, ble ombygget av arkitekten Richard Rogers som underholdningssted og for kontorplasser.

## Referanser


## Litteratur
* Borer, M.I.C. (1978): *The City of London: A History*, New York: D.McKay Co, ISBN 0-09-461880-1.

## Eksterne lenker
* Kart over dagens Billingsgate
Jaroslav Drobný

:*For den tsjekkiske fotballspilleren, se [[Jaroslav Drobný (fotballspiller)]]*
**Jaroslav Drobný** (født 12. oktober 1921 i Praha i daværende Tsjekkoslovakia død 13. september 2001) var en tsjekkisk ishockey- og tennisspiller. Drobný var under et antall år etter annen verdenskrig i verdenseliten i både ishockey og tennis. Han pådro seg en alvorlig øyeskade på ishockeybanen og spilte derfor siden tennis med mørke briller.

Han vant VM-gull i ishockey i 1947 da Tsjekkoslovakia før første gangen ble verdensmestere i ishockey. Han vant fem Grand Slam-turneringer i tennis, tre single, én double og én i mixed double.

I 1948 vant han sin første Grand Slam-turnering, sammen med svenske  Lennart Bergelin vant de doubletittelen i Franske mesterskapet i Paris. Drobný spilte i fem singlefinaler i Franske mesterskapet (1946, 1948, 1950–52) og han vant to, i 1951 da han beseiret Eric Sturgess med 6-3, 6-3, 6-3 og i 1952 over Frank Sedgman med 6-2, 6-0, 3-6, 6-4.

I Wimbledon i 1954 var han seeded som nummer 11 og han kom til finalen. Finalen ble en meget jevn og lang oppgjørelse over fire sett, han møtte Ken Rosewall fra Australia. Drobný vant med 13-11, 4-6, 6-2, 9-7 etter at han i siste serven la en løs stoppball istedenfor en vanlig hard serve, som overrasket Rosewall.

Drobný deltok også på Tsjekkoslovakias Davis Cup-lag, i årene 1946–49 spilte han 43 Davis Cup-kamper hvorav han vant 37.

I 1949 i forbindelse med en turnering i Sveits hoppet han av og fra Tsjekkoslovakia og i 1950 ble han egyptier. I 1959 ble han britisk statsborger.

Jaroslav Drobný ble i 1983 opptatt i International Tennis Hall of Fame.

## OL-medaljer
* 1948  St. Moritz -  Sølv i ishockey,  Tsjekkoslovakia

## VM-medaljer
* 1947  Praha -  **Gull** i ishockey, 

## Grand Slam-titler
*  **[[French Open|Franske mesterskapet]]:**
** Double herrer – 1948 (sammen med Lennart Bergelin)
** Mixed double – 1948 (sammen med Pat Canning Todd)
** Single herrer – 1951 (han beseiret Eric Sturgess med 6-3, 6-3, 6-3 i finalen)
** Single herrer – 1952 (han beseiret Frank Sedgman med 6-2, 6-0, 3-6, 6-4 i finalen)
*  **[[Wimbledon (tennis)|Wimbledon]]:**
** Single herrer – 1954 (han beseiret Ken Rosewall med 13-11, 4-6, 6-2, 9-7 i finalen)

## Referanser


## Eksterne lenker
*
Hundeparken

**Hundeparken** er et online chat-spill for ungdom fra 13 år og oppover. De aller fleste brukerne som spiller til daglig er fra 15 år og oppover. Hundeparken 2 har vært åpen siden 2009. Spillet drives av frivillige og engasjerte Hundeparken-brukere, og eies av Iria, Ellie og Køter K. Hundeparken 2 stengte ned 16. mai 2020. Hundeparken 3 åpnet fredag den 13. november 2020. 
 
## Hundeparken
I hovedsak går spillet ut at man har sin egen lille pixel-hund som kan chatte online med venner, samle karmapoeng ved å lære evner, grave kjøttben (Hundeparkens valuta) i jorden (spille minigames) og delta på konkurranser i parken eller på forumet, som arrangeres av parkens moderatorer eller brukere.

Hundeparken er aktiv på Facebook, Instagram og Twitter.

#### Rang
For å stige i rang skal man svare riktig på spørsmål på VisdomsBerget (VB), som fungerer som en quiz. Et riktig svar gir levelpoeng. Det koster 15 karmapoeng å besøke VisdomsBerget, og man kan tjene 50 karmapoeng om dagen.

Når man stiger i rang, får man flere evner og funksjoner til rådighet (som for eksempel evnen til å svømme).

## Tidligere versjoner
Hundeparken var et online-spill i Norge  som ble stengt januar i 2011, Sverige (stengt 20. januar 2008) og Danmark (stengt 14. desember 2012). Spillet ble utviklet av det danske firmaet shockwaved.

Hundeparken er gitt ut til brukerne, og kjøres ikke lengre av NRK og DR. Hundeparken ble flyttet til en ny server i Paris 14. desember 2012.

Hundeparken vant i 2004 en europeisk pris, Prix Italia, i den 56. internasjonale konkurransen for radio-, TV- og webproduksjoner i den sicilianske byen Catania. DR Ung fikk prisen for Hundeparken i kategorien «digital kommunikasjon» og ble fremhevet for «sitt gode eksempel, og for hvordan de digitale mediers fulle potensial utnyttes når de unge leker, utforsker og eksperimenterer med sosial interaksjon.»

## Moderatorene
Moderatorer i parken passer på at reglene blir fulgt. De kan straffe hunder som ikke har fulgt reglene. Dette gjør de ved å sparke den (det kommer en mekanisk sko opp fra bakken, som sparker hunden ut fra parken). Da blir den sperret ute en stund. Hvor lenge bestemmer moderatoren som sparker, og etter hvor grovt regelbruddet er.

Moderatorene har enkelte kjennetegn for å gjøre dem lette å kjenne igjen. Mesteparten har en såkalt betafarge, som lyser opp skyggen på hunden slik at de blir enklere å få øye på. De har også hatter som kun moderatorer har.

## Administrator
Administrator (admin) var tidligere ansatt av samfunnet som eier hundeparken (drevet av frivillige). Nå eier administratorene parken, og er ikke lenger ansatt av et «høyere styre».

## Referanser


## Eksterne lenker
* 
* Hundeparken Norsk rikskringkasting(nrksuper)
* Hundeparken Danmarks Radio 
* Billeder, film og artikler fra den norske Hundeparken https://hundparken.se/
Vindskjær

**Vindskjær** er forskjell i vindstyrke og/eller vindretning mellom to punkter i atmosfæren. Om forskjellen er med høyden kalles det «vertikalt vindskjær», og om det er mellom to horisontale punkt kalles det «horisontalt vindskjær». 

Vindskjær kan ha innvirkning på farten til et fly i forhold til luften i forbindelse med letting og landing, og dette kan av og til ha katastrofale følger. Mange flyulykker har hatt sammenheng med vindskjær. Vindskjær kan også påvirke hvor kraftig et tordenvær kan bli, men motvirker utviklingen av tropiske sykloner. Turbulens er en effekt som ofte oppstår i forbindelse med vindskjær. 

## Værsituasjoner

En kan få vindskjær i forskjellige værsituasjoner. 

*Værfronter. En kan få kraftig vindskjær når temperaturforskjellen på tvers av fronten er 5°C eller mer og fronten flytter seg framover med en fart på 25-30 km/t. Sidan fronter er tredimensjonale fenomener, kan vindskjær i forbindelse med fronter oppstå hvor som helst mellom bakken og tropopausen. 

*Når en luftstrøm blir hindret. Når vind blåser over et fjell eller en fjellkjede kan man få et vertikalt vindskjær på lesiden av fjellet. 

*Temperaturinversjoner. På kalde og klare netter kan det oppstå en temperaturinversjon på grunn av varmeutstråling fra bakken. I slike tilfeller vil ikke friksjon påvirke vinden over toppen av inversjonen. Endring i vindretning kan bli så mye som 90 grader og vindstyrke så mye som 20 m/s.

*Fallvinder.

## Effekt på forplantning av lyd
Vertikalt vindskjær kan påvirke forplanting av lyd i den lavere atmosfæren ved at lydbølger blir «bøyd» ved refraksjon. Denne effekten er viktig å forstå når en skal bygge lydisolerende vegger som skal verne mot støy fra bil- og flytrafikk. 

## Se også
*Fallvind
*Mikroutbrudd
Dopplerradar

**Dopplerradar** er en type radar som bruker dopplereffekten for å måle hastighet og retning på et objekt. Ved å sende ut en radarpuls  kan en ved å se på frekvens&shy;forskyvningen i det reflekterte signal avgjøre om objektet beveger seg mot eller fra radaren, og med hvilken hastighet det beveger seg. 

Doppler&shy;radaren kan måle svært nøyaktige hastigheter dersom den har et begrenset hastighets&shy;område å måle innenfor. Ved å bruke multispektrale radarer kan en måle over større hastighets&shy;områder. Det er også mulig å måle avstand til posisjoner for deretter å kalibrere et måleområde. Luftvernradarer har for eksempel en lav nøyaktighet (pluss/minus 10 knop) men stort måleomfang, mens vær&shy;radarer og politi&shy;radarer har større nøyaktighet og mindre måleomfang. Måle&shy;nøyaktigheten må veies opp mot måle&shy;omfang og avstanden mellom radaren og objektet som observeres. Dermed kan det være vanskelig å sammenligne en type radar med en annen.

## Politiradar som eksempel
For å måle hastighet rettes en radarstråle mot et bevegelig objekt&nbsp;&ndash; for eksempel en bil, ettersom en slik radar ofte brukes av politiet for å dokumentere ulovlige hastigheter&nbsp;&ndash; når det beveger seg i radarkildens målområde. Hver bølge beveger seg en litt kortere distanse enn den foregående før den treffer bilen og reflekteres til et punkt nær kilden. Avstanden mellom hver mottatte bølge er derfor litt mindre og bølge&shy;lengden minsker. Tilsvarende øker den reflekterte bølge&shy;lengden hvis objektet fjerner seg. Dette dopplerskiftet bruker man til å beregne bilens hastighet.

## Se også
* Radar
* Dopplereffekten
LASK Linz

**Linzer-Athletik-Sport-Klub**, forkortet som **LASK**, er en fotballklubb fra byen Linz i Østerrike. Klubben ble grunnlagt i 1908 og spiller sine hjemmekamper på Raiffeisen Arena.

## Spillerstall
Oppdatert 23. november 2023.

### Utlånte spillere

## Norske spillere
*  Vidar Riseth (1996–1998)
*  Geir Frigård (1997–1999) og (2000–2001)
*  Rune Tangen (1997–1998)
*  Kjetil Ruthford Pedersen (2001-2002)

## Referanser


## Eksterne lenker
*
Doffen

**Doffen** kan bety flere ting:

* Kristoffer «Doffen» Halvorsen, norsk syklist
* Kristofer «Doffen» Hæstad, norsk fotballspiller
* Doffen Duck, tegneseriefigur i Disney-universet
* Jøssinger omtalte ofte Adolf Hitler som «Doffen» under 2. verdenskrig.
* En av Einar Sisseners mest kjente figurer var den alltid kverulantiske guttungen «Doffen».
Hulebakk

**Hulebakk**, også skrevet **Hulebak**, er et sted, en matrikkelgård, på Tjøme i Færder kommune i Vestfold. Hulebakk ligger mellom småstedene Ormelet i sør og Grimestad i nord og kan regnes som en del av det større tettstedet Tjøme som dekker sentrale deler av øya. Grunnkretsen Hulebakk omfatter også landområdene rundt og har en befolkning på 403 personer.

Det er bygget en økologisk boliggrend på fem hus på Hulebakk. Man har brukt glasopor som isolasjon mot grunn og halm som isolasjon i vegger.

Skribenten Niels Christian Geelmuyden bor på Hulebakk.

Hulebak forekommer som gårds- og stedsnavn flere steder i Norge.

## Referanser


## Kilder
* Oppslag i *[[Tønsbergs Blad]]* 16. juni 2005

## Eksterne lenker
* Artikler med oppslagsordet «Hulebakk» i lokalavisa Tønsbergs Blad
* Økologisk boliggrend på Hulebakk
Lower Thames Street

**Lower Thames Street** er ei gate i sentrale London, mellom London Bridge og Tower of London.

Like ved brua ligger kirka St Magnus the Martyr, som er viet den norske helgenen Magnus Erlendsson (Magnus Orknøyjarl). Det har stått kirke på dette stedet i over 1000 år. Kirka fikk sitt nåværende utseende etter bybrannen i 1666, tegna av den store byfornyeren Christopher Wren. Før den gamle London Bridge ble revet på 1800-tallet, sto kirka like ved brukaret og ble kalt St Magnus ad pontem (St. Magnus ved brua).

Ved Lower Thames Street ligger også det tidligere fiskemarkedet Old Billingsgate Market, som i dag brukes som konsertlokale. Ved siden av dette ligger det gamle tollhuset (Custom House), tegna av David Laing og bygd i 1817. Londons tollhus har stått på denne tomta siden 1275, og dagens bygning er den fjerde i rekka.

Londons kullbørs (Coal Exchange) var en staselig støpejernsbygning fra 1849. Denne ble revet i 1962, under sterke protester, for å gi plass for den økende biltrafikken i Lower Thames Street.
Barrios Altos

**Barrios Altos** er en folkerik bydel i Perus hovedstad Lima. Beliggenheten er sentral og bydelen har hovedstadens høyeste konsentrasjon av spansk arkitektur i kolonialstil, men preges idag av slett vedlikehold og mye fattigdom.
Framheim

**Framheim** var navnet på polfareren Roald Amundsens base i Antarktis som han brukte som utgangspunkt for sin ferd til Sydpolen under Fram-ekspedisjonen 1910–1913. Stedet var oppkalt etter polarskuta «Fram».

Basen ble opprettet i en naturlig isbukt i Rossbarrieren kjent som Hvalbukta.

Hytten ble bygget og satt opp av snekker og ekspedisjonsmedlem Jørgen Stubberud utenfor Amundsen sitt hjem i Norge og ble siden demontert før den ble fraktet til Antarktis. Stubberud satte med hjelp av Olav Bjaaland hytten opp igjen etter adkomsten til Hvalbukta i januar 1911. Mens hytten ble konstruert og stod i Norge fremholdt Amundsen at den skulle brukes til observasjoner, en forklaring som passet fint med at han ønsket at det utad skulle fremstå som om han planla en ekspedisjon til Nordpolen. For en med kjennskap til polekspedisjoner var det  likevel innlysende at hytten skulle brukes som bopel, hytten var derfor en av få ting som kunne avsløre at Amundsen egentlig planla å reise til Sydpolen.

I løpet av vinteren før Amundsen startet selve ekspedisjonen mot Sydpolen, ble det laget en rekke haller og tunneler, som forbandt disse med hytten, i snøen som ble brukt til å utbedre utstyret til ekspedisjonen. Det var i tillegg 14 store telt som ble brukt til lager og ly for hundene og en liten meteorologisk stasjon.

Den delen av isbreen som Amundsen satte opp Framheim på, brakk løs i 2000 og fløt ut på havet.


File:I Framheims stue, 1911 1912 (7654806788).jpg|«I Framheims stue» viser Adolf Lindstrøm, Sverre Hassel, Oscar Wisting, Helmer Hanssen, Roald Amundsen, Jørgen Stubberud og Kristian Prestrud. Roald Amundsen lener albuen på et fotoapparat.

File:Olav Bjaaland arbeider med en slede i verkstedet som var gravd ut av snøen rundt Framheim, juni 1911 (7642134686).jpg|Olav Bjaaland arbeider med en slede i verkstedet som var gravd ut av snøen rundt Framheim, juni 1911. Sledene skulle være så lette som mulig uten at det gikk på bekostningen av deres styrke. På bildet høvler Bjaaland meiene. 

File:Adolf Lindstrøm i Framheims kjøkken, 1911 (7654805434).jpg|«Adolf Lindstrøm i Framheims kjøkken», 1911. Lindstrøm hadde lang erfaring som «polarkokk». Tidligere hadde han deltatt på Otto Sverdrups ekspedisjon og reist sammen med Amundsen gjennom Nordvestpassasjen. 

File:Nedsnødd Framheim i måneskinn, april 1911 (7642134430).jpg|«Nedsnødd Framheim i måneskinn», kolorert glasspositiv april 1911

File:Inngangen til Framheim etter at huset var nedsnødd, 1911 (7654807006).jpg|Inngangen til Framheim etter at huset var nedsnødd 22. mai 1911. Etterhvert gravde besetningen ut flere rom i snøen rundt huset. Rommene ble blant annet brukt til forskjellige lagre og verksteder. 



## Se også
* Polheim, Amundsens base ved polpunktet
* Fram-ekspedisjonen
## Eksterne lenker
*
Lennart Bergelin

**Sven Lennart Bergelin** (født 10. juni 1925 i Alingsås i Sverige, død 4. november 2008 i Stockholm) var en tennisspiller og tenniscoach.

Han var en av verdens ti beste mannlige amatørtennisspillere i årene 1946&ndash;55. Han var den første svensken som vant en Grand Slam-tittel, i 1948 vant han doubleturneringen i franske mesterskapet sammen med tsjekkiske Jaroslav Drobny. I løpet av sin tenniskarriere som aktiv vant han blant annet 20 svenske mesterskap.   

Bergelin spilte 89 Davis Cup-kamper for Sverige hvorav han vant 63.

Etter sin aktive tenniskarriere var han lagkaptein for Sveriges Davis Cup-lag (1971&ndash;76). Han ledde laget til seier i 1975 da de i finalen slo Tsjekkoslovakia. Han var en av tennisverdens mest suksessfulle trenere, i perioden 1971&ndash;83 var han Björn Borgs personlige trenere. Borg ble i år 2000 kåret som århundrets beste svenske idrettsutøver. 

I 1950 ble han tildelt Svenska Dagbladets bragdmedalje.

## Grand Slam-titler
*  Franske mesterskapet:
** Double herrer – 1948 (sammen med Jaroslav Drobny) 

## Referanser


## Eksterne lenker
*
Diffusjon

**Diffusjon** betyr spredning og kommer av det latinske verbet «diffundere» som betyr «utbre» eller «spre», og brukes om det at noe sprer seg. Det brukes om «stoffenes egentransport», at de  beveger seg uten ytre hjelp.

Innen fysikk, biologi og kjemi brukes diffusjon om spredning av stoff i et annet stoff, fra høy til lav konsentrasjon i væske eller gass, som når en dråpe saft blir tilført vann, når røyk fra en skorstein løser seg opp i luft, når lyd sprer seg, eller når lukt sprer seg i luft. Dette er et resultat av den tilfeldige, termisk bevegelsen til molekyler. Når stoffet er jevnt fordelt sier man at det har «diffundert», noe som går raskere jo mindre molekylene er.  

I organismen er den termiske bevegelse høy ved normal kroppstemperatur, og vilkårene for god diffusjon best, idet  oksygen, hormoner, næringsstoffer og avfallsstoffer skal diffundere mellom kroppens organer, celler og vev. 

:*Diffusjon av væsker gjennom en [[membran]] kalles [[osmose]]*
:*Blanding av væsker som ikke lett lar seg blande kalles [[emulsjon]]*
:*Spredning av lys kalles [[dispersjon]]*

Begrepet diffusjon brukes også om spredning mellom mennesker, som hvordan allel-genet sprer seg ved forplantning, eller for å forklare utviklingen av en epidemi.  Spredning av ideer  omhandler hvordan tankemåter, teknologi, kultur og gjerne rykter blir spredt og tatt i bruk hos mennesket, samfunnsgrupper og kulturer. 
:*[[Diffusjon (kommunikasjon)|Diffusjon av ideer]]

Det man vet om diffusjon i fysikk og kjemi blir også forsøkt brukt på nye områder, som for eksempel det å lage [[algoritme]]r som sikrer effektiv spredning av meldinger til alle i et nettverk.
:*Epidemisk ruting. *
: *Enkelt sagt, naturlig spredning av partikler*.

==Se også==
* [[Kinetisk teori]]
* [[Brownsk bevegelse]]
* [[Diffusjonisme]]

==Litteratur==
* Sand, Olav. Sjaastad, V, Øystein. Haug, Egil; *Menneskets fysiologi.'' Gyldendal Akademisk (2001).
## Referanser
French Open 1968

**French Open 1968**  ble spilt i mai på Roland Garros-stadion i Paris og er en tennis-turnering på grus. Ken Rosewall fra Australia vant to titler, single- og doubleturneringen og franske Françoise Durr vant også to, double- og mixed double. Damsingleturneringen ble vunnet av amerikanske Nancy Richey.

## Menn
### Single
#### Kvartfinaler herrer

#### Semifinaler herrer

#### Finale herrer

### Double herrer
#### Finale double herrer

## Kvinner
### Single damer
#### Kvartfinaler damer

#### Semifinaler damer

#### Finale damer

### Double damer

## Mixed double
### Finale mixed double

## Eksterne lenker
* French Open PDF Menn, Kvinner
* ITF Menn , Kvinner
Englenes andel

**Englenes andel** (fransk: *La part des anges*; engelsk: *Angels' share*) er de ca. 3% av alkohol som fordamper fra lager- og modningsfatene i blant annet Cognac og Armagnac. Uttrykket stammer derfra, men er kjent og i bruk også i Whisky-produserende områder.

Alt brunt brennevin er lagret i kortere eller lengre tid på eikefat. Selv om disse tidligere kan ha blitt brukt til lagring av vin, eksempelvis Sherry, er det ikke til å unngå at fuktighet, inklusive alkohol trenger gjennom porene og fordamper. For produsenten er dette rent tap, som tas inn ved at vellagret brennevin blir dyrere.

I større lagerhaller og -kjellere er atmosfæren merkbart preget av dette i en grad som kan få en besøkende til å undres på hvilken promille en kan puste seg til.

Englenes andel er synkende når alkoholinnholdet i det som lagres blir lavere. Vinprodusentene merker derfor mindre til svinnet.

## Kultur
* *La Part des anges* er en detektivroman av den franske forfatteren Hubert Monteilhet, utgitt i 1990, som blant annet dokumenterer framstillingen av cognac og profesjonens praksis.
* *La Part des anges* er en roman av den belgiske forfatteren Alain Bertrand, utgitt i 2000.
* *[[The Angels' Share]]*, er skotsk spillfilm av Ken Loach fra 2012 om den beste whisky i verden, og de som forsøker å stjele den.
* *La Part des anges* er en dansefestival som skjer i området Artigues-près-Bordeaux i Frankrike.

## Referanser
Fylkesvei 1996

**Fylkesvei 1996** går mellom Magnor og Magnormoen i Eidskog.

Frem til 2019 hadde veien betegnelsen fylkesvei 347 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Erik Ruthford Pedersen

**Erik Ruthford Pedersen** (født 1946) er en tidligere fotballspiller og -trener.

Han er målvakttrener i  ut 2024-sesongen. 

Pedersen er far til Steinar Pedersen og Kjetil Ruthford Pedersen, som begge har spilt i Start. Han er utdannet med UEFA keepertrener A-lisens, og UEFA A-lisens vanlig trener utdanning.

## Trener
* Målvakttrener/assistenttrener: 1973-1976
* Hovedtrener Vindbjart 3div: 1977
* Hovedtrener Vigør: 1978
* Bodø/Glimt: 1979-1980
* Norge G15 landslagstrener: 1982
* : 1982-1984, 1995
* Assistent/målvakttrener i Start: 1973-1977
* Trener ungdomsavdelingen: 1985-1989
* Assistent/målvakttrener i Start: 1989-2017
* Målvakttrener Start: Høst 2021- Vår 2022
* Målvakttrener Vigør Ungdom A-lag: 2018-2022
* Engasjement NFF over flere år
* Målvakttrener Start A-lag sesongen 2024

## Referanser


## Eksterne lenker
*
French Open 1969

**French Open** er en Grand Slam-turnering i tennis på grus som blir spilt på Roland Garros-stadion. French Open i 1969 ble arrangert i perioden 26. mai til 8. juni. Australske Rod Laver vant finalen over sin landsmann Ken Rosewall og i damefinalen vant Margaret Smith Court over britiske Ann Haydon-Jones. 

 
## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Fetter Lane

**Fetter Lane** er ei gate i City of London. Den er en nord-sørgående forbindelse i den vestlige delen av City, mellom Holborn Circus og Fleet Street, og utgjør første del av hovedvegen A4 mellom London og Bristol. 

Fetter Lane var i tidligere tider en respektabel boliggate, og har huset berømtheter som John Dryden, Thomas Hobbes, Tom Paine og Lemuel Gulliver.

Mellom sidegatene Rolls Buildings og Bream's Buildings lå fra 1920 den britiske storavisa Daily Mirror, før den i 1961 flytta opp til nye lokaler på Holborn Circus, og i 1990 videre til Isle of Dogs.

På hjørnet av Fetter Lane og New Fetter Lane står statuen av den britiske politiske agitatoren John Wilkes.
Groklaw

**Groklaw** er en blogg som ble opprettet av Pamela Jones for at hun kunne lære seg blogging og for se hva dette kunne brukes til. Prosjektet startet etter en samtale med en advokatkollega, der det blant annet ble diskutert om hun skulle skrive i bloggen hans. Hun kunne ingenting om blogging og opprettet derfor selv en blogg. Over tid har den i stadig økende grad fokusert på hennes favorittemne: Jus.

Det første innlegget i bloggen var "The Grokster Decision - Ode To Thomas Jefferson ", en artikkel om fildelingens virkninger for musikkindustrien. Ganske snart ble hovedfokuset å følge rettssaken mellom IBM og SCO. SCO saksøkte IBM for å ha bidratt med programkoder til Linux som SCO mente å ha rettigheter til som formell eier av Unix. Saken har pågått fra 2003 og er forventet avsluttet i 2008. SCO har ikke klart å vise at de eier Unix, men dette er sentralt i en annen rettssak. De har heller ikke vist at det finnes kildekode i Linux som kommer fra Unix på tross av at dette har vært krevd av retten i 2 år. Saken har generert flere andre rettssaker, blant annet mellom Novell og SCO da Novell mener å eie de formelle Unix-rettighetene. Microsoft har støttet SCO økonomisk i denne saken, trolig med $50 000 000. 10. august 2007 avgjorde retten at det faktisk er Novell, og ikke SCO som eier rettighetene til UNIX og UnixWare, noe som nødvendigvis ødelegger hele saken SCO kjører mot IBM i retten.

Nettstedet er etter hvert blitt meget populært, og brukes stadig mer som nettsted for diskusjon av jus i samband med informasjonshåndtering, open source og *intellectual property*.

## Referanser


## Eksterne lenker
* Groklaw
Fenchurch Street stasjon

**Fenchurch Street** er en jernbanestasjon i det sentrale London, nær Tower of London. Stasjonen betjener bydelen Fenchurch. Den er en av Londons minste sentrale stasjoner, og er utgangsstasjon for ei linje som trafikkeres av c2c til Øst-London og sørlige Essex. Stasjonen er den eneste i sentrale London som ikke har en undergrunnsstasjon med samme navn, og som heller ikke har direkte forbindelse med undergrunnen. Nærmeste undergrunnsstasjoner er Tower Hill og Aldgate.

Fenchurch Street ble bygd av London and Blackwall Railway i 1841 som den første i City of London. Stasjonen fikk takoverbygg og sin hovedfasade i 1854, og i 1858 ble den endestasjon også for London Tilbury & Southend Railway. Fenchurch Street var tidligere en av de få britiske stasjoner administrert av Network Rail, men er i dag administrert av c2c.

|}

## Referanser


## Eksterne lenker
* 
* Stasjonsinformasjon om Fenchurch Street jernbanestasjon fra Network Rail
* Togtider og stasjonsinformasjon for Fenchurch Street jernbanestasjon fra National Rail
Isa ibn Salman al-Khalifa av Bahrain

**Isa ibn Salman Al Khalifah** (født 3. juni 1933 i Jasra, Bahrain, død 6. mars 1999), (arabisk: عيسى بن سلمان آل خليفة‎) var konge av Bahrain fra 1960 frem til sin død. Han tok over etter sin far, Salman ibn Hamad Al Khalifa, da denne døde. Under Salam Al Khalifahs styre ble Bahrain selvstendig fra Storbritannia.

## Referanser
Fylkesvei 330 (Hedmark)

**Fylkesvei 330 i Hedmark** gikk mellom Rinden og Borrud i Eidskog. Veiens lengde var 4,7&nbsp;km.

2019 ble veien erstattet av delstrekninger av fylkesvei 1968 og fylkesvei 1970.

## Kommuner og knutepunkter

* Fjellvegen fra Rinden mot  Tuhus
* Rødbergvegen fra Smedtorpet til   Matrand

* Vestmarkavegen fra Borrud til   Skotterud, og mot  Tangen i Aurskog-Høland

## Referanser


## Eksterne lenker
* Vegvesenets vegkart
Nancy Richey

**Nancy Richey Gunter** (født 23. august 1942 i San Angelo i Texas) er en tidligere amerikansk kvinnelig tennisspiller.

Richey var en av verdens ti beste kvinnelige tennisspillere på 1960-tallet og som best var hun nummer 2 på rankingen. Hun ble profesjonell tennisspiller i 1970 og løpet av sin tenniskarriere vant hun 69 singleturneringer hvorav to Grand Slam-titler. Hun vant også fire Grand Slam-turneringer i double. 

Richey spilte singlefinaler i alle Grand Slam-turneringene unntatt Wimbledon. I 1966 spilte hun singlefinalene i Australske mesterskapet, Franske mesterskapet og Amerikanske mesterskapet men hun tapte i samtlige. Men tross dette så vant hun tre Grand Slam-titler i 1966, alle i double,  sammen med Maria Bueno vant hun Amerikanske mesterskapet og Wimbledon og i par med Carole Caldwell Graebner vant hun Australske mesterskapet. 

I 1967 vant hun sin første singletittel i en GS-turnering, hun beseiret Lesley Turner Bowrey i finalen i Australske mesterskapet og året etter vant hun sngleturneringen i French Open da hun finaleslo Ann Haydon-Jones. 

Richey deltok også på det amerikanske Fed Cup-laget i årene 1964, 1968&ndash;69, hun spilte 16 Fed Cup-kamper hvorav hun vant 14. I 1969 vant USA Fed Cup.  

Nancy Richey ble i 2003 opptatt i International Tennis Hall of Fame. 

## Grand Slam-titler
*  **[[US Open (tennis)|Amerikanske mesterskapet]]:**
** Double damer – 1965 (sammen med Maria Bueno)
** Double damer – 1966 (sammen med Maria Bueno)

*  **[[Australian Open|Australske mesterskapet]]:**
** Double damer – 1966 (sammen med Carole Caldwell Graebner) 
** Single damer – 1967 (hun beseiret Lesley Turner Bowrey med 6-1, 6-4 i finalen)  

*  **[[French Open]]:**
** Single damer – 1968 (hun beseiret Ann Haydon-Jones med 5-7, 6-4, 6-1 i finalen) 

*  **[[Wimbledon (tennis)|Wimbledon]]:**
** Double dammer – 1966 (sammen med Maria Bueno)

## Referanser


## Eksterne lenker
*
Shoe Lane

**Shoe Lane** er ei gate i City of London. Gata går nord-sør i den vestlige delen av City, fra Fleet Street til grensa mot Camden ved Charterhouse Street.

I nr. 23 lå fra 1900 den britiske storavisa Daily Express, før den i 1933 flytta ned til Fleet Street og i 1989 over på andre sida av Themsen ved Blackfriars Bridge.
Gilde (akevitt)

**Gilde** er et av de mest tradisjonsrike akevittnavnene i Norge. Merkevaren ble lansert av Vinmonopolet i 1953, med ambisjon om å lage «det ypperste innen norsk akevitt». Navnevalget var resultatet av en intern navnekonkurranse i Vinmonopolet.

Gilde akevitt har ingenting med Gilde Norsk Kjøtt å gjøre. Sistnevnte tok i bruk Gilde-navnet lokalt fra 1959 og nasjonalt fra 1964. I begge tilfeller peker imidlertid navnet på ordets opprinnelige betydning: *et godt ete- og drikkelag*.

Vinmonopolets produksjonen av Gilde-akevitter ble senere skilt ut i produksjonsselskapet Arcus. Den norske staten solgte seg ut av Arcus i 2016, da produksjonsselskapet ble børsnotert. Arcus fusjonerte imidlertid i september 2021 med det finske Altia og ble til børsnoterte (Nasdaq) selskapet Anora Group Plc., med hovedkontor i Helsinki. Anora AS i Norge er 100 % eid av Anora Group Plc.

## Gildeakevitter
Gilde akevitt består som flere typer. Mest kjent er kanskje *Gilde Juleaquavit*, som ble lansert første gang i 1988. Den har en årlig årgang og er spesielt laget for å nytes sammen med ribbe, pinnekjøtt og klassisk norsk julemat. *Gilde Taffel* er en enklere akevitt som har blitt produsert siden 1957. *Gilde Non Plus Ultra* kalles «kronen på verket» i Gilde‑serien og er produsert siden 1953. I tillegg har Gilde produsert en rekke spesialutgaver gjennom årene (med varierende tilgjengelighet og årganger), som *Juleakevitt Spesial*, *Gilde Sommerakevitt*, *Gilde Smalhans*, *Gilde Ekstra Modnet*, og *Gilde Fatlagret* i spesialserier.

### Gilde Non Plus Ultra
*Gilde Non Plus Ultra* er i praksis produsert siden 1953, men navnet fikk denne akevitten først i 1970. Det latinske uttrykket *Non Plus Ultra* betyr *intet utenom det beste*, ble hentet fra *H. Poulsen & Co Destillation Aktieselskab*. På folkemunne ble denne akevitten også kalt *Gilde Brun*, for å skille den fra *Gilde Taffel*. Dette er tradisjonelt akevitten med lengst lagringstid på sherryfat, i Vinmonopolets sortiment. Fram til år 2000 ble Gilde Non Plus Ultra lagret på fat i 10 år, men deretter fikk den 12 års lagring. I 2023 ble det dessuten lansert en jubileumsversjon av Gilde Non Plus Ultra med 18 års fatlagring. 

Krydringen er hemmelig. Smaken ble utviklet av en av Vinmonopolets tidligere direktører, og den ble markedsført fra i 1950-årene til tross for at der var en regel om minimumsomsetning som den var for dyr til å oppnå. Den er en blanding av gamle destillasjoner fra Løiten Brenderi, Oplandske Spritfabrik og Lysholm. 

På slutten av 1960-tallet ble det gjort et eksportfremstøt mot det tyske markedet, med bl. a. utdeling av smaksprøver i større byer. Etterspørselen økte i en grad som ikke lot seg dekke – man ble utsolgt og ble bevisste på at ny forsyning ikke ville kunne komme før det var gått minst åtte år. I praksis tok det tolv, og enkelte kjennere er ikke helt overbevist om at smaken i dag er slik de husker den gamle.

Produksjon og markedsføring er i dag tilpasset ved at den kun eksporteres i begrenset utstrekning.

## Referanser